จัดว่าเป็นร้านชื่อดังประจำเกาะช้างเลยครับกับร้านนี้ เป็นครั้งแรกที่ผมมาที่เกาะช้าง ไม่รู้จะทานร้านไหน เลยลองหาจากWongnai เห็นร้านนี้มีรีวิวเยอะมากๆ เลยจัดซะเลย ด้วยความที่อยากทานหอยนางรม เลยต้องสั่งซะหน่อย ความสดของหอยนางรมที่นี่ไม่แพ้ที่สุราษฯเลยครับ แต่ขนาดอาจจะเล็กกว่า รสชาติหวานทีเดียวแถมราคาเพียง120บาทเท่านั้น จานถัดมาเป็นปลากระพงทอดน้ำปลาดูขนาดแล้วต้องบอกว่าตัวใหญ่มากๆ ราคาแบบนี้แถวอ่างศิลาได้ตัวเล็กกว่านี้เยอะครับ คุ้มมากๆ ทอดมากรอบๆด้วย เมนูถัดมาเป็นหมึกไข่ทอดกระเทียม ทานกับข้าวสวยร้อนๆ ราดด้วยซิสพริก อร่อยเลยครับ ตบท้ายด้วยทะเลผัดฉ่ารสจัดจ้านทีเดียว ถ้าไปช่วงลูกค้าเยอะต้องรอนิดนึงนะครับ ผมโชคดีที่ไปตอนลูกค้าน้อยอาหารเลยรอไม่นานครับ เจ้าของร้านก็มาคุยเป็นกันเองดีครับ เพราะไปทาน2ครั้ง ครั้งแรกเป็นโต๊ะที่สองตอนเปิดร้านเลยครับ ครั้งที่สองเป็นช่วงเย็นของอีกวัน